CELEX: 32016R0620
Language: sl
Date: 2016-04-21 00:00:00
Title: Izvedbena uredba Sveta (EU) 2016/620 z dne 21. aprila 2016 o izvajanju člena 2(3) Uredbe (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu ter spremembi Izvedbene uredbe (EU) 2015/2425

22.4.2016   
            
            
               SL
            
            
               Uradni list Evropske unije
            
            
               L 106/1
            
         IZVEDBENA UREDBA SVETA (EU) 2016/620
   z dne 21. aprila 2016
   o izvajanju člena 2(3) Uredbe (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu ter spremembi Izvedbene uredbe (EU) 2015/2425
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 2580/2001 z dne 27. decembra 2001 o posebnih omejevalnih ukrepih za nekatere osebe in subjekte zaradi boja proti terorizmu (1) in zlasti člena 2(3) Uredbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:
   
               (1)
            
            
               Svet je 21. decembra 2015 sprejel Izvedbeno uredbo (EU) 2015/2425 (2) o izvajanju člena 2(3) Uredbe (ES) št. 2580/2001, v kateri je posodobljen seznam oseb, skupin in subjektov, za katere se uporablja Uredba (ES) št. 2580/2001 (v nadaljnjem besedilu: seznam).
            
         
               (2)
            
            
               Svet je ugotovil, da ni več razlogov, da bi bil en izmed subjektov še naprej uvrščen na seznam.
            
         
               (3)
            
            
               Seznam bi bilo zato treba ustrezno posodobiti –
            
         SPREJEL NASLEDNJO UREDBO:
   Člen 1
   Seznam iz člena 2(3) Uredbe (ES) št. 2580/2001 se spremeni, kot je navedeno v Prilogi k tej uredbi.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Luxembourgu, 21. aprila 2016
      
         
            Za Svet
         
         
            Predsednik
         
         G.A. VAN DER STEUR
      
   
   
      (1)  UL L 344, 28.12.2001, str. 70.
   
      (2)  Izvedbena uredba Sveta (EU) 2015/2425 z dne 21. decembra 2015 o izvajanju člena 2(3) Uredbe (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu ter razveljavitvi Izvedbene uredbe (EU) 2015/1325 (UL L 334, 22.12.2015, str. 1).
   
      PRILOGA
      S seznama iz člena 2(3) Uredbe (ES) št. 2580/2001 se črta naslednji subjekt:
      II.   SKUPINE IN SUBJEKTI
      
               
                  12.
               
               
                  „International Sikh Youth Federation“ – „ISYF“ (Mednarodna federacija sikhovske mladine).